| Поўнае месяцавае зацьменне 27 ліпеня 2018 года |
| --- |
| Экліптыка на поўначы

Месяц праходзіць праз цэнтр зямнога ценю |
| Цыкл сараса | 129 (38 з 71) |
| Гама | +0,1168 |
| Працягласць (гадзіна: хвіліна: секунда) |
| Поўнае | 1:42:57 |
| Частковае | 3:54:32 |
| Паўценявое | 6:13:48 |
| Кантакты (UTC) |
| P1 (першы кантакт Месяца з паўценем) | 17:14:49 |
| U1 (першы кантакт Месяца з ценем) | 18:24:27 |
| U2 (другі кантакт Месяца з ценем —поўнае ўваходжанне ў цень) | 19:30:15 |
| Найбольшая фаза | 20:21:44 |
| U3 (трэці кантакт Месяца з ценем —пачатак выхаду з ценю) | 21:13:12 |
| U4 (чацвёрты кантакт Месяца з ценем —канец выхаду з ценю) | 22:19:00 |
| P4 (выхад Месяца з паўценю) | 23:28:37 |

**Ме́сяцавае зацьме́нне 27 лі́пеня 2018 го́да** — поўнае месяцавае зацьменне, першае цэнтральнае зацьменне Месяца з 15 чэрвеня 2011 года. Месяц прайшоў праз цэнтр зямнога ценю. Максімальная фаза зацьмення наступіла ў 20:21:44 UTC (23:21:44 беларускага часу).

Месяц і Марс, Берлін, 21:18 UTC
У момант зацьмення Месяц знаходзіўся побач са злучэннем з Марсам, прычым на гэты час прыпала вялікае процістаянне (перыгелійная апазіцыя) Марса, даволі рэдкая падзея, якая паўтараецца з перыядычнасцю 15—17 гадоў. Супадзенне настолькі працяглага поўнага месяцавага зацьмення з вялікім процістаяннем Марса адбываецца аж раз на 25 тысяч гадоў.

Паколькі зацьменне з’яўляецца цэнтральным і, апроч таго, адбылося ля апагею арбіты Месяца, дзе ён рухаецца па нябеснай сферы найбольш марудна, яно стала самым доўгім поўным месяцавым зацьменнем у XXI стагоддзі. Агульная працягласць поўнай фазы складла каля 103 хвілін, што ўсяго на 5 хвілін менш за максімальную тэарэтычна магчымую працягласць.

Гэта зацьменне стала другім поўным месяцавым зацьменнем у 2018 годзе, пасля зацьмення, што адбылося 31 студзеня. Наступнае месяцавае зацьменне адбудзецца 21 студзеня 2019 года.

Бачнасць
--------

Зацьменне было цалкам бачна ва Усходняй Афрыцы, Цэнтральнай і Паўднёвай Азіі, а таксама ў Антарктыдзе. У Паўднёвай Амерыцы, Заходняй Афрыцы і Еўропе зацьменне пачалося пры ўзыходзе Месяца, ва Усходняй Азіі і Аўстраліі — наадварот, пры захадзе. У Паўночнай Амерыцы зацьмення не было бачна ўвогуле.

|  |
| --- |
| * Від Зямлі з Месяца падчас максімуму зацьменняВід Зямлі з Месяца падчас максімуму зацьмення
* Карта бачнасціКарта бачнасці
 |

  

На карце бачнасці можна заўважыць, што ў Еўропе, Заходняй Афрыцы і Паўднёвай Амерыцы розныя фазы зацьмення назіраліся падчас узыходу Месяца; ва Усходняй Азіі і ў Аўстраліі — падчас заходу Месяца. У цэнтры карты (Усходняя Афрыка, Антарктыда, Індыйскі акіян, Цэнтральная Азія, Усходняя Еўропа) было бачна ўсё зацьменне. У раёнах, залітых цёмна-шэрым колерам, зацьменне не назіралася. Лініі адзначаюць моманты пачатку фаз зацьмення, якія супадаюць з узыходам ці заходам Месяца:

* P1 — пачатак уваходжання Месяца ў зямны паўцень (пачатак паўценявога зацьмення);
* U1 — першы кантакт Месяца з ценем (пачатак частковага ценявога зацьмення);
* U2 — поўнае ўваходжанне Месяца ў цень (пачатак поўнага ценявога зацьмення);
* U3 — пачатак выхада Месяца з ценю (канец поўнага ценявога зацьмення);
* U4 — поўны выхад Месяца з ценю (канец частковага ценявога зацьмення);
* P4 — поўны выхад Месяца з паўценю, канец зацьмення.

Тлумачэнне
----------

Наступнае мадэляванне паказвае прыкладны выгляд Месяца ў Паўночным паўшар’і, які праходзіць праз цень Зямлі падчас гэтага зацьмення. Яркасць Месяца ў паўценю перабольшаная. Паўднёвая частка Месяца праходзіць бліжэй да цэнтру ценю, таму будзе выглядаць цямней і большая за чырвоную.

Месяцавае зацьменне ўзнікае, калі Месяц праходзіць унутры зямнога ценю. З пачаткам зацьмення Зямля злёгку зацямняе Месяц, а затым цень пачынае «пакрываць» частку спадарожніка, афарбоўваючы яго ў цёмна-чырвона-карычневы колер (які можа мець розныя адценні, ад цёмна-карычневага да цёмна-чырвонага ў залежнасці ад атмасферных умоў). Месяц выглядае чырванаватым з-за рэлееўскага рассейвання (той жа эфект, які прымушае Сонца пры ўзыходзе і заходзе здавацца чырвоным), ён знаходзіцца ў зямным ценю, яго не дасягаюць прамыя сонечныя прамяні, але ён асветлены слабым святлом, рассеяным зямной атмасферай.

Фотагалерэя
-----------

* Лімасол, Кіпр, 19:27 UTCЛімасол, Кіпр, 19:27 UTC
* Ташкент, Узбекістан 19:32 UTCТашкент, Узбекістан 19:32 UTC
* Ерусалім, Ізраіль, 19:33 UTCЕрусалім, Ізраіль, 19:33 UTC
* Чэлсі, Аўстралія, 20:07 UTCЧэлсі, Аўстралія, 20:07 UTC
* Берлін, Германія, 21:18 UTCБерлін, Германія, 21:18 UTC

Гл. таксама
-----------

* Спіс месяцавых зацьменняў XXI стагоддзя  (англ.) (бел.

Зноскі
------

1. ↑  Два редких астрономических явления можно будет наблюдать 27 июля(нявызн.).  ТАСС (26 ліпеня 2018). Праверана 26 ліпеня 2018.
2. 1 2  Сёння беларусы ўбачаць самае доўгае поўнае зацьменне Месяца ў 21 стагоддзі  (бел.). *Сайт «Наша Ніва»*.  «Наша Ніва». Праверана 27 ліпеня 2018.
3. ↑
4. ↑  *Fred Espenak*. Visual Appearance of Lunar Eclipses **(нявызн.)**. *NASA*. Праверана April 13, 2014.

Спасылкі
--------

* Total Lunar Eclipse of 2018 Jul 27
* Hermit Eclipse: Total Lunar Eclipse of 27 Jul, 2018 AD
* 27-28 июль 2018 г. — Total Lunar Eclipse

| ⛭Месяц |
| --- |
| Асаблівасці | 
Унутраная структура •
Гравітацыя •
Тапаграфія •
Магнітнае поле •
Атмасфера
 | Поўны месяц |
| Арбіта Месяца | 
Фазы
(Маладзік •
Першая чвэрць •
Поўнік •
Апошняя чвэрць •
Блакітны месяц) •
Сонечнае зацьменне •
Месячнае зацьменне •
Сонечнае зацьменне на Месяцы •
Прылівы і адлівы
 |
| Паверхня | 
Геаграфічныя структуры
(моры •
кратары •
горы •
даліны •
разоры) •
Селенаграфія •
Бачны бок •
Адваротны бок •
Басейн Паўднёвы полюс — Эйткен •
Лёд •
Пік вечнага святла •
Касмічнае надвор'е •
Кароткачасовыя месяцовыя з’явы
 |
| Навука аб Месяцы | 
Геалогія (храналогія) •
Мінералогія •
Сейсмалогія •
Мадэль ударнага фармавання Месяца •
KREEP •
ALSEP •
Лазерная лакацыя •
Позняя цяжкая бамбардзіроўка •
Месяцовыя пароды •
Выпятрэнне •
Месяцатрус •
Маскон •
Рэгаліт •
Метэарыты
 |
| Даследаванне | 
Даследаванне •
Праграма «Месяц» •
Праграма «Апалон» •
Каланізацыя •
Месяцовая змова •
Горад Груйтуйзена
 |
| Іншае | 
Каляндар •
Месяц •
Паўмесяц •
Міфалогія •
Мастацтва •
Ілюзія •
Паходжанне •
Гіпатэтычныя натуральныя спадарожнікі Зямлі
 |